Des Violoncello hot, ähnlich wia d'Violine, wegn da kompliziertn Resonanzeignschoftn van Resonanzkörpa an sehr unregelmäßigen Teiltonaufbau sowia ausprägte Formantgebiet. Auf des beruht zan Teil da eam oft zuagschriebene kantable Charakter. De Grundtöne vo de tiafstn Töne sand gegnüwa vo de Teiltöne sehr schwoch ausprägt und liegen circa 15 Dezibel (dB) unta de stärkstn Obertöne. A oberhaib vo 3000 Hertz (Hz) sand de Teiltöne, de bis uma 8000 Hz reichn kennan, relativ schwoch ausprägt. Charakteristische Formantgebiet van Violoncello liegen bei 230 Hz, zwischn 300 und 500 Hz sowia zwischn 600 und 900 Hz. Typischs Kennzeichen van Violoncelloklang is a Formantsenkn zwischn 1000 und 1200 Hz, in an Bereich, wo de Violine ian stärkstn Formantn hot. Des is ana vo de Grind fia'n unterschiedlichn Klongcharakter vo de zwoa Instrumente. Instrumente, de an Formanten zwischn 2000 bis 3000 Hz bsitzen, zeichnan se durch an hellen Klong aus. Monche Instrumente bsitzen ban Spü auf da A-Soatn an Bereich um 1500 Hz an Formantn, dea s Instrument a bissl in Richtung Viola (de oft an Formant bei circa 1600 Hz bsitzt) klingen losst.